  Виталий Пронин 1988-тӥ арысен кутскыса, 26-тӥ июне быдэс дуннеын пусъё Наркотикъёсын нюръяськон нуналэз. Со улсын шаерамы июнь ӵоже радъясько пӧртэм ужрадъёс. Ижысь югдурез утисьёс но общественникъёс борддоре гожъямъёсты буяло.Туспуктэм: Югдурез утёнъя министерстволэн сайтысьтызИжысь Индустриальной ёросын ортчиз рейд. Отчы пыриськизы Иж городлэн администрациысьтыз специалистъёс, югдурез утисьёс, элькунысьтымы Анай-атайёслэн комитетсылэн, Атайёслэн огазеяськонзылэн кивалтӥсьёссы Д. Выдрин но Д. Чистяков, «Стопнаркотик» огазеяськонысь волонтёръёс. Шоркарысь гинэ ӧвӧл, ёрос центръёсысь но юртъёс вылын гожтэмын луыло сайтъёслэн адресъёссы яке телефон номеръёс — ӵем дыръя озьы вӧлмыто шузимытӥсь суретъёсты.Ӵапак соосты ӵушылӥзы рейдэ потэмъёс. — Соосты быдтон борды али гинэ ӧм кутске, — вераэлькунысьтымы Югдурез утёнъя министерство бордын ужась Общественной кенешлэн ёзчиез Бахруз Гумбатов. — Кылсярысь, туэ 5 толэзь куспын утялтэмын ни юртъёс вылысь 800-лэсь ятыр гожъямъёс. Таӵе выллем ялонъёсты вӧлмытэм понна административной кыл кутон чакламын — 4 сюрсысен 5 сюрс манетозь штраф. Но суредаськисьёсты таин уд кышкаты, лэся: одӥгзэ ӵушылӥськод гинэ, кӧня ке дыр ортчыса, вылез кылдэ. Рейдэ пыриськисьёс огымысь пусйизы: шузимытӥсь суретъёсты быдтон понна сюлмаськыны кулэ котькуд адями. Синйылтӥды ке, бускельды яке тодмоды наркотик вӧлмытэ шуыса, вазиськыны луоз МВД-лэн уй-нунал ужась меӵак телефоназ таӵе номеръёсъя: 02 (сотовойысь — 022), 557-145, 419-123, 419-002. Сюлмаськытӥсь юанэныды лыктыны быга-тӥськоды Югдурез утёнъя министерстволэн наркотик вӧлмытонэн нюръяськонъя управленияз: Ижкар, Воткинской шоссе ульча, 120-тӥ юрт. Теги: Наркотикъёсыннюръяськон югдур  